O campeonato nacional ruso se chugaba por rondas eliminatorias y no participaban os clubs sino equipos de chugadors representativos d'as prencipals ciudatz. a primera edición, disputada 1912, estió ganada por San Petersburgo, que s'imposó a un combinau moscovita en a final. En 1913 repitió final San Petersburgo pero estió superada por Odessa, encara que posteriorment a Federación le retiró o titol a ista por aliniación indebida. En 1914 a liga estió suspendida a metat d'a competición por o estallido d'a Primera Guerra Mundial. Posteriorment, o futbol ruso quedaría integrau en a Unión Sovietica y no tendría nuevament una liga propia dica 1992.